---
# System prepended metadata

title: 春人詩選序

---

# 春人詩選序
成惕軒
---

海濱采風。詩社林立。數其翹楚。厥有春人。春人者。有朋自遠。結社當春。創始於民國四十一年正月二十日。預會者初僅十二人。遞增至二百餘人。蓋吟幟之別張。羈人所同聚也。湘櫐去國。越客辭家。溯從浮海之年。卽寄望京之詠。渺焉禾黍。但說遺墟。薦及櫻桃。難尋故廟。白雲凝睇。問親舍以何方。黑塞招魂。念朋樽於疇昔。蟲沙幻化。哀夏甸甸之胥淪。鱸膾遲歸。悵秋風之又起。是曰故土之謳思。血淚九州。極凶殘於古炮烙刑之外。河山兩戒。區仁暴於一衣帶水之間。惟我蓬瀛。奮其篳路。足食足兵之匪懈。教忠教孝以彌虔。碧海丹心。誓脫兆民於桎梏。青天白日。看騰萬丈之光芒。是日中興之鼓吹。囊富驪珠。座餍駟鐵。人文增盛。雲霰蔚其多姿。我武維揚。鼙鼓爲之作氣。及茲王師日壯。虜運將消。呼蒼兜以渡河。搗黃龍而出塞。平淮待頌。在莒毋忘。昌詩教於舊邦。振漢聲於來日。微斯人其又誰與耶。三十年來。總持社務者。有錢逸麇、張鏡微、馬瀞廬、何武公、張惠康諸君子。龍頭屬在老成。牛耳推其盟主。迭更龚溯。多鬭松邱。今社長劉宗烈教授。踵武前英。扢揚風雅。近選歷屆社友之作。將刊專集。屬綴一言。余壯梅雕蟲。捷慙倚馬。攢眉赴約。眞同枰外之觀棋。拜手擒辭。竊比佛頭之著糞。

![](https://i.imgur.com/oiEEhmD.jpg)
